
Tisztelt teljes ülés ! 

Nagy figyelemmel hallgattam ma egy hete dr. Illés Károly 
úrnak igen érdekes előadását és mondhatom sok tekintetben 
tanulságos volt reám az mit tőle hallottam, mert megismerkedtem 
álfcala részben a birói felfogásokkal. Említett ő egyes hiányokat, 
a miket tapasztalt s ezeket valóban egész helyesen emelte ki. 

És én épen e helyet : a jogászegyletet tartom arra hivatottnak, 
hogy a mennyiben a biró és orvos a büntető, sokszor a polgári téren 
is találkoznak, e helyen vitattassanak meg egyes vitás, actuális kér- 
dések, oly kérdések, hol esetleg a biró is az orvosi működést ille- 
tőleg, talán bizonyos kételyeket támaszt; de másrészt, hogy az 
orvos-szakértő is itt adja elő felfogását és fejtegesse tudománya- 
jiak nehezebb problémáit, hogy ezáltal konkrét esetben a biróság 
előtt jobban megértessék és hogy így, a mi eléretni kivántatik : 
az orvos meghívása által a biróság elé az igazság kiderítése, mi- 
nél tökéletesebb legyen. 

Áttérhetünk talán most ezek után igen tisztelt dr. Ulés úr 
előadásának egynéhány részletére. Meg kell vallanom, az egé- 
szet teljesen emlékezetemben nem tartottam meg, sőt talán 
egyes részletek is, melyeket feljegyeztem, bizonyos szempontból 
tökéletlenek és fél is ,kérem dr. Ulés urat, hogy a mennyiben 
nem jól fogtam fel egyes fejtegetését, azt méltóztassék azonnal 
kikorrigálni, nehogy hiába való időfecsérelést végezzek. 

Dr. Illés úr Salgó főorvos úr előadásából indult ki, kinek 
előadását, bár nem hallhattam, de mégis, mint azt dr. Illés 
igen élesen körvonalozta, előadásának egyik lényeges pontja az 
volt, hogy a tisztelt birói kar az orvosi szakértői véleménynek 
nemcsak a logikáját teszi kritika tárgyává, hanem ezen túl megy 
é3 még a betegségek természetére vonatkozólag és a vizsgált 

egyén elmeállapotára vonatkozólag is mintegy kritikát gyakorol 
az orvos mellett és az orvos felett. 

A mi az elsőt illeti, hogy a biró a konkrét esetben az orvosi 
vélemény logikai részét kritika tárgyává teszi, azt én nagyon 
helyesnek, elfogadhatónak tartom. Az orvosi véleménynek egy- 
általában oly lánczolatos okozati összefüggésben kell mondva 
vagy írva lenni, hogy annak logikáját mindenki megérthesse, 
helyeselhesse vagy elvethesse. 

A mi a dolognak második részét illeti, hogy a biró adott 
esetben superponálja magát az orvos-szakértő felett és a véle- 
ményben kifejtett tudományos nézeteket is kritika tárgyává 
teszi^ ezt én helyesnek nem tarthatom azért, mert épen az elme* 
állapotok megitélése már egymagában, ha rendes elmeállapot 
niegitéléséről van is szó, orvosi szakismereteket s több évi gya- 
korlatot igényel. Ha pedig kétes elmeállapotról van szó, akkor 
nem tűlzok, ha részemről ezek helyes megítéléséhez legalább is 
két évi kizárólagos szakgyakorlatot, pl. elmegyógyintézetben, 
tartok szükségesnek még orvos számára is, hogy helyes véle- 
ményt adhasson. 

Más megítélés alá esnek a közönséges elmebajok és elisme- 
rem, hogy ezekre vonatkozólag ép úgy, mint más testi bajoknál 
iB, a laikus néha eltalálhatja a bántalom természetét. Tudjuk 
azonban, hogy e kétes elmeállapotú bűntettesek, s a gonosztevő 
elmebetegek a legkomplikáltabb, leghomályosabb betegségi álla- 
potokat mutatják, úgy, hogy itt annak megmondása, hogy egész- 
séges-e, vagy beteg az illető, a legnagyobb nehézségekbe ütközik 
az orvos előtt is, úgy hogy az orvosnak is napokig, hetekig, sőt 
hónapokig terjedő megfigyelési időre van szüksége, hogy helyes 
véleményt adhasson. 

De a mennyiben adott esetben a bíró mégis bele megy abba, 
hogy kritizálja az orvosi vélemény tudományos részét, annak 
némi psychikus alapját látom a következőkben, utóvégre látjuk 
azt, hogy a nagy közönség — és itt nem a bírói karról beszélek — 
azi elmeállapotok megítélésénél ösztönszerűleg helyes úton jár és 
nagyjában egészben véve a laikus ember igen sokszor megtudja 
mondani, hogy ez az ember elmebeteg, a másik egészséges. Ezt 
az iskolából hoztuk magunkkal. Már az iskolában a gyengébb 
fejiiekét kitaláljuk és azok csúfság tárgyai lesznek. És ha az 

ember az elmebetegségek fejlődését figyelemmel kiséri, már az 
iskolában meglátja az ember a designatusokat, kiknél később 
elmebetegség fog kitörni, a mennyiben tudjuk, hogy az elmebajok 
legnagyobb részét degenerativ korképezik, és Örökölt hajlamként 
szállnak át gyermekekre. S e degenerált gyermekek azok, kiket mi 
helyesen Ítélünk meg, kiket ha felnőttek, féleszűeknek, félkegyel- 
műeknek tartunk. 

Azonban, mikor így nagyjában véve a laikus közönség meg 
tudja Ítélni, hogy valaki elmebeteg-e vagy nem, Ítéletében egyet 
mégis nélkülöz, t. í. a részleteket nem tudja helyesen felbon- 
czolní, osztályozni, kiemelni és mikor általában véve valakire 
azt a bélyeget süti, hogy elmebajos, annak szigorú tüneteit, hogy 
miért tartja annak, nem tudja felsorolni. S ezt az általános 
tapasztalatot tartom én okául annak, hogy néha napján megtör- 
ténik, hogy a biró az orvos véleményét felülbírálja. Ezt azonban 
én valami nagy bajnak részemről nem tartom, legfelebb annyiban 
hogy ha konkrét esetben az illető biró a maga nézetét föléje 
helyezné valósággal az orvosi véleménynek. Ezt már helytelení- 
tenem kell. 

Ez volna egyik megjegyzésem. Dr. Illés úr igen érdekes 
előadásában egy másik pontban szíves volt felemlíteni, hogy azt 
tapasztalja, miszerint az orvosok a szakértői vélemények szer- 
kesztésében és adásában sokszorosan túlmennek azon hatás- 
körön, melyet eléjük a törvény szab : nevezetesen ők belemen- 
nek a beszámithatóság kérdésének taglalásába és nem marad- 
nak ott, hol maradniok kellene, t. i. válaszolni a kérdésre, hogy 
az illető elmebajos, vagy öntudatlan állapotú, vagy egész- 
séges-e? 

Én ezen kifogásnak és felszólalásnak helyességét egészen 
osztom és elismerem. Tényleg magam is tapasztalom, számtalan- 
szor volt alkalmam ily véleményekbe mint felülvéleményezőnek 
betekinthetni és mondhatom, hogy ez mindenesetre nagy forma- 
hiba, melyet a szakértők számtalanszor elkövetnek. Csak enyhítő 
körülményként hozhatok fel annyit, hogy másrészt tényleg meg- 
történik az, hogy a törvényszék részéről a biró egyenesen azt a 
kérdést teszi a szakértőhöz, hogy miféle állapotban van az illető, 
elmebeteg-e vagy egészséges, ha elmebeteg, beszámítható-e vagy 
nem. És ha ez még vidéken történik, ezt érteni tudnám, űe én 

épen utána néztem és azt látom, hogy még itteni helybeli tör- 
vényszékektől, járásbíróságoktól is határozottan ily kérdések 
intéztetnek hozzánk, melyekre utóvégre, miután oly csalogató 
módon vannak feltéve, az ember válaszol is. 

Azonban — mondom — a tételt, mit Salgó főorvos úr is 
kiemelt előadásában, hogy az orvosnak sohasem szabad a beszá- 
míthatósággal foglalkozni, azt én részemről mindig követtem, 
és azt tapasztalom, hogy ez egy általánosan elfogadott álláspont, 
melyet jó régen vallanak mindazok, kik a tőrvényszék előtt mint 
szakértők működnek. Emiitette dr. Illés úr, hogy fordulnak elő 
oly vélemények is, — és nevezetesen az ismert Pribil ügyet hozta 
fel, melyben a korlátozott beszámításról is említés történik oly 
módon, hogy az ilyen egyén nem elmebeteg, de bizonyos okok- 
nál fogva a beszámíthatóság korlátolva van ; mert pl. akarati 
szabad elhatározása, vagy felismerési képessége bizonyos fokban 
el volt homályosodva, vagy fel volt függesztve. 

Ezen eszmével dr. Illés úr egy előttem igen fontos és érde- 
kes thémát érintett, t. i. a korlátolt beszámítás jogosultságát. Én, 
röviden kifejezve magamat, a korlátolt beszámithatóságnak épen 
nem vagyok híve, azt el nem ismerem. (Helyeslés,) Ismerek kor- 
látolt büntethetőséget, de korlátolt beszámíthatóságot nem isme- 
rek. Mert bár igaz az, hogy orvosi szempontból vannak oly ese- 
tek, hol — hogy most már magam is éljek e kifejezéssel, de csak 
mint fc^lommal — a beszámíthatóság korlátolva van, úgy de 
én azt másként is ki tudom fejezni, hogy annak büntetése cse- 
kélyebb legyen. 

De ón azért nem vagyok e mellett, bár vannak is némely 
elismert szakférfiak, kik ezt vallják, mert nagy konfúziót idézne 
elő; a védő minden bűnténynél, minden egyes esetben felvetné 
a korlátolt beszámíthatóság kérdését, úgy, hogy ez roppant időt 
rabló elmeállapot vizsgálatokra adna alkalmat, s az egész judi- 
katnrát rendkívül hosszúvá tenné. De van annak egy más módja 
is, melylyel kifejezhető, hogy valaki oly állapotban van, mely a 
korlátolt büntethetőség szükségét teszi indokolttá és itt bocsás- 
son meg a tisztelt teljes ülés, ha egy themára térek át, melyet 
magamnak egy kérdés alakjában felvetettem, s ez az, hogy orvosi 
szempontból — én csak a beszámithatóságról mint psychikai 
állapotról beszélek és nem beszámításról : — melyek a beszámít- 

hatóság határai? Azt hiszem, ezt illetőleg a btkv. 76. §-a nyiltan 
és határozottan beszél, egyrészt az öntudatlansági állapotok, 
másrészt az elmebajok. 

A törvény indokolásában nagyon helyesen azt mondatik, 
miszerint azt, hogy melyek az öntudatlansági állapotok és elme- 
bajok, nem szükség felsorolni, mert hisz a tudomány folyton 
halad előre. És tényleg azóta is, a mióta a btkv. életbelépett, 
lettek újabb elmeállapotok felismerve. Ez is mutatja ezen állás- 
pont helyességét. 

De mint gyakorló orvosnak azt kell mondanom, hogy van- 
nak oly kóros állapotok, oly kóros képek, melyeket jó lélekkel 
nem lehet öntudatlanságnak és nem lehet elmebetegségnek ne- 
vezni, t. i. ezen állapotok az ép, egészséges állapot és az elme- 
betegség határvonalát képezik; úgy, hogy a szakértő sokszor nagy 
szorultságba jő, ha határozottan azt a kérdést teszik hozzá, hogy 
egészséges-e ezen ember, vagy beteg. Egy pár ily állapotot név- 
leg is fel fogok sorolni : a pathologikus részegség állapota, mely 
alatt nem a közönséges részegséget értem, hanem azt az állapo- 
tot, mikor valakinek idegrendszere oly fogékony az alkohol 
iránt, hogy a legcsekélyebb mennyiségű szeszes italtól, 1—2 deci- 
liter bortól, már berúg. Ugyanilyenek azok, kik valamikor kopo- 
nyasérütést szenvedtek; továbbá ily határközti vonalon van egy 
nagyon fontos betegség, mely a társadalomban el van minden- 
felé terjedve: a hysteria és a neurasthenia; az ideggyengeség, igen 
fontos csoport, melyet sem öntudatlanságnak, sem elmebetegség- 
nek venni nem lehet. Továbbá ide tartozik a rendellenes nemi 
ösztön, s illetve annak kielégítése, mely a törvény által üldözte- 
tik ; ily állapotot képez a pathologikus harag állapota, továbbá 
bizonyos tekintetben az erkölcsi elmezavar : morál insanity, me- 
lyet némelyek elmezavarnak tartanak, mások nem. 

Kérdés, hogy az általam felsorolt ezen megbetegedéseket 
olyanoknak kell-e tekinteni, melyeknél a beszámíthatóság telje- 
sen fel van függesztve, vagy csak korlátolva ? és épen mikor én 
most a korlátozott beszámíthatóság kérdését felvetem, ezen spe- 
ciális kóresetekre vagyok tekintettel, mert habár törvényes úton 
a korlátolt beszámíthatóságot elimináljuk is, a gyakorlati élet 
követelményeit nem lehet paragrafusokkal agyon ütni. Itt vannak 
a gyakorlatban az ily egyének által elkövetett büntettek, és azt 

47 



Digiti 



ized by Google 



látjuk^ hogy oly országokban, hol esküdtszékek ítélnek, ott eze- 
ket rendesen fel szokták menteni. 

Én ezen bajnak szanálását másban nem látom^ mint csak 
ágy, hogy — miután a korlátolt beszámithatóságnak nem vagyok 
híve — a btkv. 89. §-ában, a hol az mondatik, hogy a büntetés 
kiszabásánál tekintetbe veendők a súlyosító és enyhítő körülmé- 
nyek, hogy ezeket az állapotokat valamiképen illeszszük bele 
ezen §-ba. (Gsemegi Károly: Mindig teszszük). Én azt tapaszta- 
lom, hogy a tisztelt birói kar nagyon ritkán érti meg és veszi 
tekintetbe az orvos ebbeli nyilvánítását, mint pl. ha a vélemény 
következőleg szól : oX. tettének elkövetésekor sem öntudatlan- 
ságban, sem elmebajban nem szenvedett; kiemelendőnek tartom 
azonban^ hogy ezen nő ezen bűntett elkövetése idején súlyos 
hysteria tüneteit mutatta*. A súlyos hysteria nem elmebaj, de 
nem is egészséges állapot; a súlyos hysteriánál a választási 
képesség, a felismerés, a szabad elhatározás sokszor igen nagy 
mértékben korlátozva van és így most már kénytelen voltam 
beleesni a korlátolt beszámíthatóságba, abba, mit dr. ülés úr 
egészen helyesen perhorreszkált és kénytelen voltam a korlátolt 
beszámíthatósággal foglalkozni, mert attól féltem, hogy ha most 
nem fejtem ki a beszámíthatóság kérdését, akkor a biró nem 
fogja figyelembe venni, méltányolni véleményemet és szakértői 
működésemet. 

Miután pedig megjegyeztem magamnak, hogy a btkv. indo- 
kolásában az áll egy helyütt: «a büntetésnek, hogy czélját elérje, 
igazságos arányban kell állni a cselekvéssel és a bírónak legalább 
általánosságban számba kell vennie a büntetendő egyénnek indi- 
vidualitását is» és folytatólag « számba veendő a humanismus 
a nélkül, hogy az igazság és a szigor szenvedj en». 

Én tehát, tisztelt teljes ülés, nagyon örülnék, ha e felszóla- 
lásomnak legalább az az eredménye lenne, hogy az újonnan 
revízió alá kerülendő btkv. indokolásában a 89. §. indokolásá- 
hoz hozzá tétetnék, hogy nemcsak psychikai enyhítő körülmé- 
nyek vannak, hanem pathologiaiak is. Ezáltal az orvos-szakértő 
álláspontja adott esetben könnyűvé tétetik és a biró számára út- 
mutatás adatnék, hol kell a büntetést leszállítani. 

Bátor leszek ennek kapcsán nézetemet előadni a hysteria 
és neurastheniára vonatkozólag. És e tekintetben egy kis törté- 

nelmi áttekintést kell adnom. Ezelőtt 10 — ^12 évvel a szakértő 
elmeorvosok törvényszékeinknél teljesen hiányoztak; legalább 
büntető-ügyekben teljesen hiányoztak. Véleményeket adtak álta- 
lunk igen tisztelt törvényszéki orvosok, kik azonban gyakorlati- 
lag a klinikai elmekór- és gyógytannal soha sem foglalkoztak és 
részben okozói és előidézői voltak azon nem kedvező vélemény- 
nek, melynek utóhangjait még most is hallhatjuk, hogy orvosi 
véleményeink formailag is nagyon fogyatékosak. 

Ez nekem feltűnt, mikor megkezdtem működésemet. S mi 
volt ennek eredménye : Az, hogy mint statisztikailag ki lehet mu- 
tatni a régibb időben feltűnő sok eUtéltet szállítottak tébolydába 
a börtönök és fegyházakból, kikről evidens volt, hogy betegen 
mentek be a fegyházba vagy börtönbe. Ha a mostani javult 
állapotokat összehasonlítjuk az akkoriakkal, azt találjuk, hogy ez 
arány leszállt egy harmadára. A fővárosi elitéltekből alig kerül- 
nek tébolydába, s a vidékiekből is nagyon csekély, s nem oly 
feltűnő számban, mint régente. Ez mindenesetre javulást jelent. 

Később mikor már többen — nem épen magamról szó- 
lok, — megjelentünk itt a küzdtéren, kik külföldön tanultunk 
és behatóbban foglalkoztunk kétes elmeállapotokkal, ellentétes 
áramlat állott elő. Ekkor majd minden egyes esetben hajlandók 
voltak a védők, sőt még a birák is belemenni abba, hogy vádlott 
elmebeli állapota orvosilag megvizsgáltassák, pl. emlékezem egy 
esetre, mely akkor általános feltűnést keltett, hogy egy nőt, 
ki hysterika, de különben elitélendő volt, azért, mert ott 
nyomban hypnotizálható volt, azonnal fölmentették, pedig ez 
a beszámíthatóságot legkevésbbé sem korlátolja: '• — ismere- 
tes, hogy hypnotizálás által lehet gonosztevőket nevelni mes- 
terségesen; de hogy valaki azért, mert hypnotizálva volt, a 
büntetés alól felmentessék, az nem megy; és egy darabig azt 
láttam, hogy a hystérikákat sorban mentették fel a törvényszé- 
keknél orvosi vélemények alapján. Ha valaki, mint orvos-szak- 
értő arra az álláspontra helyezkedik, a melyen vannak elismert 
szaktekintélyek is, hogy t. i. a hysteria elmebetegség, akkor én 
ezen eljárást még értem, habár a felfogást épenséggel nem osz- 
tom ; a hystériánál nézetem szerint diindig meg lehet állapítani 
a határvonalat, mindig meg lehet különböztetni, hogy mikor 
elmebeteg az illető s meddig óp elméjű; mórt ha általában elfo- 

gadjuk azt, hogy a hysteria és neurasthenia az elmebetegségek 
csoportjába sorolandó : akkor Pestnek felét elmebetegnek kellene 
nyilvánítani s alig akadna ember, kit ellehetne ítélni, mert min- 
denkire rá lehet fogni, hogy egy kicsit hysteriás, vagy neurasthe- 
niás. De, tisztelt teljes ülés, sokat foglalkozva e bajokkal, azt 
kell állítanom, hogy vannak esetek, hol ténylegesen a hysterikus 
és neurasthénikus egyéneknél a korlátozott büntethetőségnek 
van helye egész jogosan, egész méltányosan ; mert ha betekin- 
tünk az ilyenek kedélyvílágába, s látjuk, hogy náluk az akarat- 
elhatározás változása mily gyorsvonat-sebességgel megy végbe 
s hogy az ideges ember egy perez alatt sokszor a legnagyobb 
bűntényt minden meggondolás nélkül követi el, s ha az ember 
megvizsgálja s testileg is látja a koros jeleket: mint orvos-szak- 
értőnek határozottan oda kell nyilatkoznom, hogy ezen egyes 
súlyosabb esetekben a korlátozott büntethetőséget határozottan 
fentartom és ajánlom. Ugyanezen megítélés alá esik a neurasthe- 
nia, a mi nem egyéb, mint a férfiak idegessége — az csak szo- 
kás, hogy az idegességet nőknél hystériának, a férfiaknál neu- 
rasthéniának nevezzük. Mielőtt felszólalásomat megkezdettem, 
volt szíves épen dr. Illés úr fölvetni azt a kérdést, hogy az epi- 
lepszia — nehézkór — orvosi szempontból miféle elbírálás alá 
esik, hogy elmebajnak tekintendő-e, vagy pedig egészségesnek 
lehet mondani az epileptikust, elmebeli működését illetőleg. 
E tekintetben hallottam múltkor dr. lUés úr előadásában, mikép 
részletezte a prae- és postepíleptikus állapotokat s az epilepti- 
kus-roham alatti zavart. Pótlólag annyit vagyok bátor meg- 
jegyezni, hogy az epileptikusokat általában és összeségükben 
elmebetegeknek tartani nem lehet, csakis azok sorolhatók az 
elmebetegség fogalma alá, kiknél tényleg a rohamot megelőzőleg, 
vagy a roham alatt, vagy után izgatottság tünetei lépnek föl ; 
másodszor azokat az epileptikusokat tartjuk elmebetegeknek, 
kiknél kisebb fokú elmegyengeség mutatkozik évek múlva ; tud- 
juk, hogy az ilyenek 8 — 10 év múlva elmegyengeség jeleit mu- 
tatják, ostobaságokat kezdenek elkövetni, józan észbeli tehetsé- 
güket elvesztik. Ez a két lehetőség van ; ezen túl van az epilepti- 
kusoknak egy nagy csomója, kiknél tulajdonképi elmebajról szó 
sem lehet, mert elmebeli tehetségeik teljesen épek; kifejlődik 
ugyan az epileptikus jellem, a mely abban áll, hogy egy kicsit 

morozusok^ gorombák és izgatottak, de ha szellemi tehetségeiket 
vizsgáljuk, azt kell mondani, hogy ök ép elméjűek ; de az epilep- 
síának megítélése a törvényszék fóruma előtt konkrét esetből 
indul ki : általában véve azt mondani, hogy, mert valaki epilepti- 
kus, elmebeteg, nem lehet; erre különben is vissza fogok térni 
más alkalommal. 

Említette t. előadó úr az éberközöket, — lucida intervalla 
is. A lucida intervallákra nézve a következő megjegyzésem van. 
Mi, klinikusok, kik az elmebajosokat gyógyítjuk, éberközöket nem 
ismerünk, éberközöket betegségeknél sohase említünk és nem is 
keresünk. Ez egy oly elnevezés, jelzés, minősítés, a mely tisztán 
a törvényszéki gyakorlatban fordul elő, mert ha valaki megbeteg- 
szik, s igen heves elmebaj tüneteit mutatja, lehetséges, hogy 
rövid idő alatt, 8 — 10 nap alatt, feltisztul, de mi azért egészsé- 
gesnek nem tartjuk ; mert tudjuk, hogy ha valaki hamar meg- 
gyógyul, az biztosan visszaesik s a tapasztalat is mindig azt mu- 
tatja, hogy az illetőn újra mutatkoznak az elmebetegség tünetei ; 
mi csak akkor mondjuk egészségesnek, ha a rendes szokás sze- 
rint pár hónapig elmebeteg volt, s akkor lassanként magához 
tér, s az ő elmeállapotát többszörösen átvizsgáltuk s kifogásta- 
lannak találtuk : ilyenkor, ha testileg se mutatja az elmezavar 
tüneteit, meggyógjoiltnak tartjuk és elbocsátjuk; szóval, mi soha- 
sem szorulunk arra, hogy éberközöket vegyünk föl. Ha az éber- 
közök lehetőségének határait nagyon messzire toljuk ki, akkor 
rendkívüli zavarokat okozunk a judikaturában ; nem akarom 
ezzel azt mondani, hogy éberközök nem léteznek, igenis lehetsége- 
sek, de csak nagyon kevés és meghatározott elmebetegségeknél. 
Éberköz lehetséges epileptikusoknál, vagy pl. búskomorságban, 
melancholiában szenvedő betegnél, ha pl. lázt vagy tüdőgyulla- 
dást kap s pár nap alatt feltisztul, teljesen magához tér, akkor 
nem mutatkozik a melancholia, míg ha meggyógyul tüdőgyulla- 
dása, ismét visszakapja ; szinte lehetséges maniakális megbete- 
gedéseknél ; de ezekkel el is soroltam az összes kór-alakokat, hol 
előfordulhat. Tébolyodottságnál, hűdéses elmezavarnál (a para- 
lysis progressivánál) éberköz soha sincs. És mégis, t. teljes ülés, 
el kell mondanom, hogy rendkívül meglepett engem ép legköze- 
lebb egy kúriai ítélet, s itt távol áll tőlem kritikát gyakorolni, 
hol egy minden szakértő által agysorvadásbau szenvedőnek jel- 

zett beteg, éberközben levőnek állíttatott, mikor végrendeletet 
csinált. Én megdöbbentem, hogy hova fog az vezetni, hogy egy 
agysorvadásban szenvedő egyénre nézve, az orvosi szakvélemé- 
nyek teljes mellőzésével, a kúria azt mondja, hogy éberközben 
tett végrendeletet? Olyanforma volna ez, hogy egy popularis 
példát mondjak, mintha egy tüdövészes betegről — azért, naert 
már nem köhög — azt állítanák, hogy már egészséges, mikor jól 
tudjuk, hogy az orvos a tüdővész jelenlétét nem is a köhögés 
jelen vagy jelen nem létéből, hanem más jelekből állapítja meg. 
A megszűnő köhögés állapota lenne már most a lucidum inter- 
vallum — igen ám — de az orvos kopogtat, hallgatódzik és 
konstatálja, hogy a tüdővész azért mégis jelen van. Ez a példa 
teljesen reá illik a hüdéses elmezavarra; ennek egyes tünetei a 
laikus előtt hiányozhatnak, de a szakértő mégis konstatálja a 
bántalom jelenlétét. Agysorvadásban szenvedő betegnél tehát 
éberközről egyáltalán szólni sem lehet. 

Kérdés most már, hogy ezek a nehézségek, melyek az orvosi 
szakértő működésénél törvényszék előtt előfordulnak, miféle mó- 
don szanálhatok, mik a remediumok, melyek segélyével ezeket 
a nehézségeket orvosoljuk. Kijelenthetemj t. teljes ülés, hogy 
most e tekintetben a legjobb úton vagyunk. Először is itt van- 
nak a tiszti orvosi és törvényszéki orvosi minősítési vizsgák ; ezek 
által el lesz érve, hogy törvényszéki orvosaink az elmekór- és 
gyógytanból meg lesznek vizsgálva és — legalább formai tekin- 
tekintetben — minden körülmények közt helyes véleményt fog- 
nak adni. 

Ez egyik nem történt, noha az 1883. 1. t.-cz. életbe lépte 
óta 10 év már elmúlt; de most már remélhetjük, hogy meg fog 
történni s e tekintetben törvényszéki orvosaink működésében pa- 
nasz nem lesz. 

Ez az egyik remedium ; a másik az volna, hogy ha az igaz- 
ságügyminiszterium egy kissé sebesebb tempóban intézkednék 
arról, hogy az országos elmebeteg-gyógyintézetből az elmebeteg 
vizsgálati foglyok egy külön, az igazságügyminiszter által felépí- 
tendő intézetben helyeztetnének el. Ez kétszeres haszonnal 
járna : ha lesz ily intézet, ez valóságos klinikája lesz a legjele- 
sebb, legérdekesebb s legkülönbözőbb elmebajoknak ; ide nagy 
haszonnal járhatnak el az orvosok és jogászok is, ez utóbbiak 

hein azért, t. teljes ülés, hogy itt talán mélyebb betekintést nyer- 
jenek egyes betegségek fölismerésére, mert ez megfelelő elökép- 
zéfl hiányában lehetetlen, hanem azért, hogy figyelemmel kisér- 
vén az ottani orvos működését, méltányolni tanulják, mily nehéz, 
mily tapasztalat, mennyi tanulmány kell ahhoz, hogy az ember 
az elmebajokat és a kétes elmeállapotokat helyesen megitélje, 
elbirálja. Ez lesz annak a nagy haszna. Úgy hiszem, t. teljes ülés, 
ezzel be is fejeztem volna azt, a mi a múltkor hallott érdekes 
előadásra vonatkozólag megjegyzésem volt. (Éljenzés,) 



Csemegi Károly elnök: 

Tisztelt teljes ülés ! A mai napra vitatárgyul lévén kitűzve 
az előbbi felszólalások alkalmával fölmerült kérdések tisztázása, 
az e körüli igen érdekes vitapontokra, melyeket részint dr. Illés 
úr, részint pedig megelőzőleg Salgó főorvos úr előadott, Laufen- 
auer tanár úr volt szives reflektálni. Az általa megjelölt vitapon- 
tok és megoldási módozatok nézetem szerint igen helyesek. 

Törvénykezési rendszerünkben, a mint tudni méltóztatnak, 
az elmeállapotok minőségének megállapítása a bizonyítás kérdése. 
A jelenségek megítélése, annak meghatározása, hogy e jelenségek 
ki vannak-e merítve, hogy nem mellőztettek-e lényeges pon- 
tok, valamelyik nem itéltetett-e meg hibásan : ez első sorban az 
orvos-szakértő feladata. Ezzel szemben az ítélő bíró nem ment- 
heti fel magát azon kötelesség alól, hogy ott, hol a jelenségeket 
nem látja kimerítetteknek, hol az észleletek idevágó szükséges 
mozzanatai közül egyik-másik nem kellőleg hozatott fel vagy 
épenséggel mellőztetett: azt pótoltassa s a helyes jelenséget 
meghatároztassa. 

A következtetést csak úgy lehet levonni, a bizonyításnak 
csak úgy lehet eleget tenni, a bírót csak úgy lehet azon hely- 
zetbe hozni, hogy ítélete igazságos legyen, ha mindenekelőtt a 
jelenségek tekintetében biztos, alapos és határozott tájékozást 
nyer. Más kérdés ezután, hogy az orvos miként ítéli meg a jelen- 
ségek természetét, processusát és eredményét. 

Kétségtélen, hogy itt, ha nem is a souverain, de minden 
esetre a döntő szó az orvos-szakértőt illeti, ő kiséri figyelemmel 
a tudomány tanai szerint az egyes fázisokat; ő határozza meg a 

közbejött momentamokat, azoknak tovább-hatását és eredmé- 
nyét. A biró^ ha nem vizsgálja is felül az elmeorvos tudomá- 
nyát, de igen is megvizsgálja, miként azt Laufenauer tanár úr 
is hangsúlyozta, a logikáját. 

Minden jelenség és következtetés egymás közti visszonya 
logikai megállapítást tesz szükségessé és az eredmény, s az indi- 
cium vagya jelenség közti viszonylat csak logikai operátió utján 
határozható meg. Orákulumokat e téren nem ismerünk el, sem 
pedig oly meggyőződésnek nyilvánítását, mely hivatkozva tudo- 
mányára, hivatkozva áDására: ez által önmagában már minden 
követelményt kimeritetinek tart. Végre is mindaz, ami megelőzi 
az Ítéletet, csak segédeszköze annak, hogy az Ítélet az állam 
érdekében s a társadalom szolgálata szempontjából igazságos, 
alapos és helyes legyen. 

Ennek az ítéletnek felelőssége pedig a bíróra háramlik. 
Következőleg a bíró jogosítva van mindaddig, míg kételyei van- 
nak, azok elhárítását kieszközölni, s mindazon esetekben, melyek- 
ben meggyőződése szerint nem a tudományban, hanem a tudo- 
mány alkalmazásában hiba mutatkozik : azon meggyőződését ki 
is fejezni. 

Még csak annyit jegyzek meg, hogy az egész művelt világ a 
megítélésnél a súlypontot a bíróra helyezi. Az, orvos-szakértővel 
szemben nem fogja magának megengedni a felelőssége tudatá- 
ban eljáró egyetlen bíró sem, hogy a theoria helyességét vizs- 
gálja felül ; másrészről azonban a bíró feladata nem állhat kizá- 
rólag abból, hogy a szakértők véleményét, mint már eldöntött 
és meg nem változtatható megállapítást, ítéletében csupán csak 
registrálja. 

Ennyit az általános tanra nézve. 

Áttérek már most a korlátozott beszámíthatóságra. Mi a 
korlátozott beszámíthatóságot nem ismerjük el ; nem ismerjük 
el a jog szempontjából azt az állapotot, hogy az illető vádlott 
cselekménye minőségének felismerési képességével bírt is, de 
nem is bírt, akarat elhatározásával bírt is, de nem is bírt. De 
elismerjük a büntethetőség csekélyebb fokát; elismerjük azt, 
hogy azon lelkiállapotok, a melyekre Laufenauer tanár ár hivat- 
kozott, az ember lelkét az ösztönök és ingerek rohamaival szem- 
ben az ellentállásra csekélyebb mértékben képesítik. Az ellen t- 

álló erö gyengül ; az ösztönök nagyobb súlylyal hatnak, nagyobb 
erőt fejtenek ki ; a az erkölcsi nyomaték, mely ellentáll az ösz- 
tön ingerének, sokkal csekélyebb lévén: nagyon természetes^ 
hogy ez, bár nem a beszámítbatóságot, mely teljes mértékben 
megvan^ de a bűnösséget enyhíti. 

Enyhébb lévén azonban a bűnösség, ebből a büntetésnek 
oly rendkívüli enyhítése következik be, hogy a minimum a lehető 
legritkábban van túllépve. Emlékezem esetre, midőn a szándékos 
emberölés, mely csaknem a gyilkossággal volt határos, 6 havi 
börtönnel büntettetett, mert azt, a mit most voltam bátor kimon- 
dani, az Ítélet indokolásában csaknem szórói-szóra így fejezte 
ki: «az ellentálló erö meglévén annyira gyengítve, hogy a 
rohamok, szenvedélyek, sokkal nagyobb erőt gyakoroltak elha- 
tározására : a normális állapot ennélfogva nem volt meg.^ 

A többi kérdésekre, a melyek különben is a tudomány nyílt 
kérdései, nem reflektálok. Tartozom azonban kijelenteni, hogy 
a javulás rendkívül nagy ; a legutóbbi időben igen gyakran volt 
alkalmam figyelmeztetni birótársaimat kitűnő orvos-szakértői 
véleményekre, de viszont nem hiányzott oly eset sem, midőn ép 
az igazságügyi orvosi tanács elmulasztotta a kritika gyakorlását, 
az elmeorvos véleményével, annak könnyelműségével, sokszor 
csaknem tudatlanságával szemben. Tehát ha minden tekintet- 
ben nem is éretett el még a czél, de igenis konstatálhatom, hogy 
a javulás kiváló és naponként észlelhető jelenségeível találkozunk. 

Ezeket elmondva, szabadjon köszönetemet nyilvánítanom 
az igen tisztelt értekező vagyis vitatkozó uraknak tanulságos és 
kiválóan érdekes előadásukért. (Éljenzés,) 

